open-index/open-wikipedia-markdown huggingface dataset:
অস্ট্রেলিয়ার শহরের তালিকা

এই ভুক্তিতে অঙ্গরাজ্য ও প্রশাসনিক অঞ্চল অনুযায়ী অস্ট্রেলিয়ার শহরগুলির তালিকা দেওয়া হল।

## [[অস্ট্রেলীয় রাজধানী অঞ্চল]]
* **[[ক্যানবেরা]]** *([[অস্ট্রেলীয় রাজধানী শহরের তালিকা|জাতীয় রাজধানী]])*

## [[নিউ সাউথ ওয়েল্স|নিউ সাউথ ওয়েলস]]
* অ্যালবেরি
* আর্মিডেল
* ব্যাথার্স্ট
* ব্রোকেন হিল
* সেসনক
* কফস হার্বার
* ডাবো
* গসফোর্ড
* গুলবার্ন
* গ্রাফটন
* গ্রিফিথ
* লেক ম্যাকারি
* লিসমোর
* লিথগো
* মেইটল্যান্ড
* নিউকাসল
* অরেঞ্জ
* কুইনবিয়্যান
* **[[সিডনি]]**
* ট্যামওয়র্থ
* ওয়াগা-ওয়াগা
* ওলোনগং

## [[উত্তর অঞ্চল]]
* **[[ডারউইন, উত্তর অঞ্চল|ডারউইন]]**
* পামারস্টন

## [[কুইন্সল্যান্ড]]
* **[[ব্রিসবেন]]**
* বান্ডাবার্গ
* কেয়ার্নস
* কাবুলচার
* কালাউনড্রা
* গ্ল্যাডস্টোন
* গোল্ড কোস্ট
* গিম্পি
* হার্ভি বে
* ইপসুইচ
* ম্যাকে
* ম্যারিবরো
* মাউন্ট ইসা
* রকহ্যাম্পটন
* সানশাইন কোস্ট
* টুউম্বা
* টাউন্‌সভিল

## [[দক্ষিণ অস্ট্রেলিয়া]]
* **[[অ্যাডিলেড]]**
* মাউন্ট গ্যাম্বিয়ার
* মারি ব্রিজ
* পোর্ট অগাস্টা
* পোর্ট লিঙ্কন
* পোর্ট পিরি
* ভিক্টর হার্বার
* ওয়াইয়ালা

## [[তাসমানিয়া]]
* বার্নি
* ডেভনপোর্ট
* **[[হোবার্ট]]**
* লনসেস্টন

## [[ভিক্টোরিয়া (অস্ট্রেলিয়া)|ভিক্টোরিয়া]]
* Ararat
* Bairnsdale
* Ballarat
* Benalla
* Bendigo
* Colac
* Geelong
* Hamilton
* Horsham
* **[[মেলবোর্ন]]**
* Mildura
* Sale
* Shepparton
* Traralgon
* Wangaratta
* Warrnambool
* Wodonga

## [[পশ্চিম অস্ট্রেলিয়া]]
* Albany
* Bunbury
* Busselton
* Geraldton
* Kalgoorlie-Boulder
* Mandurah
* **[[পার্থ]]**


বিষয়শ্রেণী:অস্ট্রেলিয়ার জনপরিসংখ্যান
ভিক্টোরিয়া (অস্ট্রেলিয়া)

**ভিক্টোরিয়া** দক্ষিণ-পূর্ব অস্ট্রেলিয়াতে অবস্থিত একটি অঙ্গরাজ্য। ভিক্টোরিয়া অস্ট্রেলিয়ার অঙ্গরাজ্যগুলির মধ্যে সবচেয়ে ঘনবসতিপূর্ণ ও ২য় সর্বোচ্চ সংখ্যক জনবহুল। রাজ্যের অধিকাংশ জনগণ পোর্ট ফিলিপ বে নামের বন্দর এলাকা ও তার আশেপাশে বাস করে; এখানেই অঙ্গরাজ্যটির রাজধানী ও বৃহত্তম শহর মেলবোর্ন মহানগরীটি অবস্থিত। মেলবোর্ন অস্ট্রেলিয়ার ২য় বৃহত্তম শহর। ভৌগোলিকভাবে এটি অস্ট্রেলিয়া মূল ভূখণ্ডের ক্ষুদ্রতম অঙ্গরাজ্য। এর দক্ষিণে ব্যাস সমুদ্রপ্রণালী ও তাসমানিয়া দ্বীপ, উত্তরে নিউ সাউথ ওয়েলস, পূর্বে তাসমান সাগর এবং পশ্চিমে সাউথ অস্ট্রেলিয়া।

## তথ্যসূত্র

## টীকা

বিষয়শ্রেণী:অস্ট্রেলিয়ার অঙ্গরাজ্য
বিষয়শ্রেণী:১৮৫১-এ প্রতিষ্ঠিত রাষ্ট্র ও অঞ্চল
ড্যাভিড (চলচ্চিত্র)

***ড্যাভিড*** () হচ্ছে ২০১৩ সালের ১ ফেব্রুয়ারী মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন বিজয় নাম্বিয়ার। চলচ্চিত্রটিতে বিক্রম, জীব, ইশা শেরওয়ানি, লারা দত্ত এবং নছর ছিলেন। চলচ্চিত্রটি হিন্দি ভাষায় একটু অন্য রকম ভাবে কিছু অন্য অভিনেতাদের দ্বারা অভিনয় করিয়ে একই নামে নির্মাণ করা হয়েছিলো এবং একই দিনে মুক্তি দেওয়া হয়েছিলো। চলচ্চিত্রটির কাহিনী ড্যাভিড নামের দুইজন ব্যক্তিকে নিয়ে, তাদের জীবনে ঘটা বিভিন্ন ঘটনার প্রতি আলোকপাত করা হয়েছে। চলচ্চিত্রটি বক্স অফিসে মোটামুটি ব্যবসা করতে পেরেছিলো।
## কাহিনীসারাংশ
১৯৯৯ সালে মুম্বাইতে বসবাসকারী ড্যাভিড যে তার বাবা আর তার দুই বোনের সাথে একটি বস্তিতে থাকে, তার বাবা একজন খ্রিষ্টান ধর্মপ্রচারক; এই ধর্মপ্রচারণা এলাকার এক সংসদ সদস্যর কানে যায় যে আবার একটি ডানপন্থী হিন্দুত্ববাদী রাজনৈতিক দলের সদস্য। ড্যাভিডের বাবাকে ঐ সংসদ সদস্য মহিলা তার সন্ত্রাসী বাহিনী দ্বারা অপমান করে এবং ড্যাভিড তার বাবাকে বাঁচাতে গেলে মার খায়। ড্যাভিড একজন গীটারবাদক আর তার এক বোন এয়ার-হোস্টেস, ওদের সংসার এভাবেই চলে, ড্যাভিড গরীব মানুষ বিধায় সে কোনো সুবিচার পায়না কিন্তু একদিন সে নিজেই একটি জনসভায় ঐ নারী সংসদ সদস্যকে গুলি করে হত্যা করে।

২০১০ সালে জেলে ড্যাভিড মেয়েদের সঙ্গের জন্য কাঁদে, তার একটি বোন আছে, একটি মা আছে, তার মা তাকে বিয়ে দেওয়ার জন্য চেষ্টা করে কিন্তু ড্যাভিডের পছন্দ হয়না, ড্যাভিড যাকে পছন্দ করে সে আবার ড্যাভিডের বন্ধুকে ভালোবাসে। ড্যাভিডের বন্ধুর বিয়েতে সেই ধর্মপ্রচারক ড্যাভিডের ছেলে বিয়ে পড়ানোর দায়িত্বে থাকে যে এখন নিজেই একজন ধর্মপ্রচারক এবং গীর্জার পুরোহিত।

## অভিনয়ে
*বিক্রম - জেলে ড্যাভিড/দুষ্টু সান্তা
*জীব - ড্যাভিড, একজন গীটার বাদক
*লারা দত্ত - গায়েত্রী
*ইশা শেরওয়ানি - রোমা
*সৌরভ শুকলা - জেলে ড্যাভিডের বাবা
*নছর - নোয়েল, গীটার বাদক ড্যাভিডের বাবা
*শীতল মেনন - সুসানাহ
*শ্বেতা পণ্ডিত - এলিস
*রোহিণী হট্টঙ্গডি - ডানপন্থী হিন্দুত্ববাদী রাজনীতিবিদ মালতী তাই

## গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:১৯৯৯-এর পটভূমিতে চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:মাঙ্গলুরুতে ধারণকৃত চলচ্চিত্র
বিষয়শ্রেণী:২০১০-এর পটভূমিতে চলচ্চিত্র
অলিভার রিড

**রবার্ট অলিভার রিড** (; ১৩ ফেব্রুয়ারি ১৯৩৮ - ২ মে ১৯৯৯) ছিলেন একজন ইংরেজ অভিনেতা। তার অভিনীত উল্লেখযোগ্য চলচ্চিত্রসমূহ হল *দ্য ট্র্যাপ* (১৯৬৬), অস্কার বিজয়ী চলচ্চিত্র *[[অলিভার! (চলচ্চিত্র)|অলিভার!]]* (১৯৬৮), *উইমেন ইন লাভ* (১৯৬৯), *হ্যানিবাল ব্রুকস* (১৯৬৯), *দ্য ডেভিলস* (১৯৭১), *[[দ্য থ্রি মাস্কেটিয়ার্স (১৯৬৬-এর চলচ্চিত্র)|দ্য থ্রি মাস্কেটিয়ার্স]]* (১৯৬৬), *টমি* (১৯৭৫), *লায়ন অব দ্য ডেজার্ট* (১৯৮১), *ক্যাস্টাওয়ে* (১৯৮৬), *দি অ্যাডভেঞ্চারস অব ব্যারন মুনচাউসেন* (১৯৮৮) এবং *ফানি বোনস* (১৯৯৫)।

তার অভিনীত সর্বশেষ চলচ্চিত্র *[[গ্ল্যাডিয়েটর (২০০০-এর চলচ্চিত্র)|গ্ল্যাডিয়েটর]]* (২০০০)-এ গ্ল্যাডিয়েটরদের প্রশিক্ষক বৃদ্ধ আন্তোনিয়াস প্রোক্সিমো চরিত্রে অভিনয়ের জন্য তিনি মরণোত্তর শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন। তিনি যখন তার কর্মজীবনের শিখরে ছিলেন, তখন ১৯৭১ সালে ব্রিটিশ প্রদর্শকদের ভোটে তিনি বক্স অফিসে ৫ম জনপ্রিয় তারকার হিসেবে নির্বাচিত হন।

## প্রারম্ভিক জীবন
রিড ১৯৩৮ সালের ১৩ই ফেব্রুয়ারি উইম্বলডনের ৯ নং ডারিংটন পার্ক রোডে জন্মগ্রহণ করেন। তার পিতা পিটার রিড ছিলেন একজন ক্রীড়া সাংবাদিক এবং মাতা মার্সিয়া (জন্মনাম: ন্যাপিয়ার-অ্যান্ড্রুজ)। তার ভাই সিমন রিড ব্রিটিশ ইউরোস্পোর্টের ক্রীড়া সাংবাদিক। তিনি চলচ্চিত্র পরিচালক স্যার ক্যারল রিডের ভাইপো এবং অভিনেতা স্যার হার্বার্ট বিরবোম ট্রি ও মে পিনি রিডের নাতী। রিড দাবী করেন তিনি রাশিয়ার জার মহান পিটারের বংশধর।

রিড ১৪টি স্কুলে পড়াশোনা করেছেন, তন্মধ্যে একটি হল সারির ইওয়েল ক্যাসল স্কুল। রিড মুষ্টিযোদ্ধা, বাউন্সার, ক্যাব চালক ও হাসপাতালে কুলি হিসেবে কাজ করেছেন। তিনি পরে রয়্যাল আর্মি মেডিক্যাল কর্পসে বাধ্যতামূলক দায়িত্ব পালন করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:লন্ডনের অভিনেতা
বিষয়শ্রেণী:মাল্টায় রোগ সংক্রান্ত মৃত্যু
বিষয়শ্রেণী:নারীবাদের সমালোচক
বিষয়শ্রেণী:আয়ারল্যান্ডে ইংরেজ প্রবাসী
সুন্দরবন দিবস

**সুন্দরবন দিবস** ১৪ ফেব্রুয়ারি বাংলাদেশে পালিত একটি দিবস। সুন্দরবনের জীববৈচিত্র্য সংরক্ষণে জনসচেতনতা সৃষ্টির লক্ষ্যে সুন্দরবন দিবস পালন করা হয়।

## ইতিহাস
২০০১ সালের ১৪ ফেব্রুয়ারি বাংলাদেশ পরিবেশ আন্দোলনের আওতায় খুলনা বিশ্ববিদ্যালয়, খুলনার স্বেচ্ছাসেবী সংগঠন রূপান্তর ও পরশের উদ্যোগে এবং দেশের আরও ৭০টি পরিবেশবাদী সংগঠনের অংশগ্রহণে প্রথম জাতীয় সুন্দরবন সম্মেলন অনুষ্ঠিত হয়। সেই সম্মেলনে ১৪ ফেব্রুয়ারিকে ‘সুন্দরবন দিবস’ ঘোষণা করা হয়।

## তাৎপর্য
সুন্দরবন বিশ্বের বৃহত্তম ম্যানগ্রোভ বন, যা বাংলাদেশ ও ভারতের মধ্যে বিস্তৃত। এটি রয়েল বেঙ্গল টাইগার, সুন্দরী গাছ, এবং অসংখ্য প্রজাতির উদ্ভিদ ও প্রাণীর আবাসস্থল। সুন্দরবন দিবসের মূল উদ্দেশ্য হলো:
* জীববৈচিত্র্য সংরক্ষণে সচেতনতা বৃদ্ধি।
* জলবায়ু পরিবর্তন এবং সমুদ্রপৃষ্ঠের উচ্চতা বৃদ্ধির প্রভাব থেকে সুন্দরবনকে রক্ষা করা।
* স্থানীয় সম্প্রদায়ের জীবিকা ও সুন্দরবনের উপর নির্ভরশীলতা সম্পর্কে শিক্ষা প্রদান।
* অবৈধ শিকার, বন উজাড় এবং পরিবেশ দূষণের বিরুদ্ধে প্রচারণা।

## তথ্যসূত্র

বিষয়শ্রেণী:ফেব্রুয়ারি উদ্‌যাপন
বিষয়শ্রেণী:বাংলাদেশের দিবস
বাল্যবিবাহ নিষিদ্ধ আইন, ২০০৬

ভারতে ১লা নভেম্বর ২০০৭ সালে বাল্যবিবাহ নিষিদ্ধকরণ আইন কার্যকর হয়। ২০১২ সালের অক্টোবরে ভারতের সুপ্রীম কোর্ট একটি বাল্যবিবাহের সাথে যৌন অপরাধমূলক বিচারের রায় দেয়, এ কারণে ভারতের অপরাধমূলক বিচার বিভাগের ব্যতিক্রমকে অপসারণ করা হয়, যা এত দিন পর্যন্ত নাবালক স্ত্রীকে ধর্ষণকারী পুরুষের আইনি সুরক্ষা দিয়ে আসছিল।

## ঐতিহাসিক পটভূমি
ইউনিসেফ ১৮ বছর বয়সের আগেই বিবাহকে বাল্যবিবাহ হিসাবে সংজ্ঞায়িত করে এবং এই প্রথাকে মানবাধিকার লঙ্ঘন বলে বিবেচনা করে। প্রথাগত, সাংস্কৃতিক ও ধর্মীয় সুরক্ষার মূলনীতির কারণে দীর্ঘদিন ধরে বাল্যবিবাহের মত সমস্যার বিরুদ্ধে লড়াই খুবই কঠিন একটি যুদ্ধ। ২০০১ সালের আদমশুমারি অনুযায়ী ভারতের ১৮ বছরের কম বয়সী ১৫ লাখ মেয়ে ইতিমধ্যেই বিয়ে করেছে। এই ধরনের শিশু বিয়ের ক্ষতিকারক ফলাফলগুলি হল, শিশু পরিবার ও বন্ধুদের কাছ থেকে শিক্ষা ও পৃথকীকরণ জন্য সুযোগ হারায়, যৌন শোষণ, প্রাথমিক গর্ভাবস্থা এবং স্বাস্থ্যের ঝুঁকি, গার্হস্থ্য সহিংসতার ক্ষেত্রে শিশুটি বেশি ঝুঁকিপূর্ণ, উচ্চ শিশু মৃত্যুর হার, কম ওজন বাচ্চার জন্ম ইত্যাদি।

## তথ্যসূত্র

## বহিঃসংযোগ

বিষয়শ্রেণী:ভারতের আইন
বিষয়শ্রেণী:ভারতে বাল্যবিবাহ
বিষয়শ্রেণী:ভারতে শিশু কল্যাণ
থেলমা রিটার

**থেলমা রিটার** (; জন্ম: ১৪ ফেব্রুয়ারি ১৯০২ - ৫ ফেব্রুয়ারি ১৯৬৯) ছিলেন একজন মার্কিন অভিনেত্রী। তিনি শ্রমিক-শ্রেণির চরিত্রে তার হাস্যরসাত্মক চরিত্র এবং তার বলিষ্ঠ নিউ ইয়র্কের উচ্চারণের জন্য সর্বাধিক পরিচিত। তিনি ছয়বার শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেছেন, যা এই বিভাগে সর্বাধিক মনোনয়নের রেকর্ড। গ্লেন ক্লোজ শ্রেষ্ঠ অভিনেত্রী ও পার্শ্ব অভিনেত্রী বিভাগে ৭টি মনোনয়ন নিয়ে তার থেকে এগিয়ে যাওয়া একমাত্র অভিনেত্রী। তার অস্কার মনোনীত চলচ্চিত্রসমূহ হল *[[অল অ্যাবাউট ইভ]]* (১৯৫০), *[[দ্য মেটিং সিজন (চলচ্চিত্র)|দ্য মেটিং সিজন]]* (১৯৫১), *[[উইথ আ সং ইন মাই হার্ট (চলচ্চিত্র)|উইথ আ সং ইন মাই হার্ট]]* (১৯৫২), *[[পিকআপ অন সাউথ স্ট্রিট]]* (১৯৫৩), *[[পিলো টক (চলচ্চিত্র)|পিলো টক]]* (১৯৫৯), *[[বার্ডম্যান অব আলকাট্রেজ (চলচ্চিত্র)|বার্ডম্যান অব আলকাট্রেজ]]* (১৯৬২)। তার অভিনীত সর্বশেষ চলচ্চিত্র হল *হোয়াট্‌স সো ব্যাড অ্যাবাউট ফিলিং গুড?* (১৯৬৮)।

মঞ্চে তিনি *নিউ গার্ল ইন টাউন* নাটকে অভিনয়ের জন্য ১৯৫৮ সালে শ্রেষ্ঠ অভিনেত্রী বিভাগে টনি পুরস্কার অর্জন করেন এবং টেলিভিশনে *গুডইয়ার টেলিভিশন প্লেহাউজ*-এ অভিনয় করে ১৯৫৫ সালে একটি প্রাইমটাইম এমি পুরস্কারের মনোনয়ন লাভ করেন।

## প্রারম্ভিক জীবন ও বিবাহ
রিটার ১৯০২ সালের ১৪ই ফেব্রুয়ারি নিউ ইয়র্ক সিটির ব্রুকলিনে জন্মগ্রহণ করেন। তার পিতা চার্লস রিটার ও মাতা লুসি রিটার। তিনি তার পিতামাতার প্রথম সন্তান। ১৯০৫ সালের নিউ ইয়র্ক রাজ্যের জনশুমারি অনুযায়ী রিটারের জন্মের সময় তার পিতা একজন বইয়ের দোকানদার ছিলেন। রিটার কিশোর বয়সে তার অভিনয় জীবন শুরু করেন, তিনি হাই স্কুলের নাটকে ও স্টক কোম্পানিতে অভিনয় করতেন। পরবর্তী কালে তিনি আমেরিকান একাডেমি অব ড্রামাটিক আর্টস থেকে প্রাতিষ্ঠানিক শিক্ষা অর্জন করেন।

রিটার ১৯২৭ সালে অভিনেতা জোসেফ মোরানের সাথে বিবাহ বন্ধনে আবদ্ধ হন। মোরান ১৯৩০-এর দশকের মাঝামাঝি সময়ে তার পেশা পরিবর্তন করেন এবং প্রথমে প্রতিনিধি ও পরে বিজ্ঞাপন নির্বাহী হিসেবে কর্মজীবন শুরু করেন। বিবাহ পরবর্তী সময়ে রিটার মঞ্চে সফল হতে না পেরে অভিনয় থেকে সরে গিয়ে তার দুই সন্তান মনিকা ও জো'কে লালন পালনের দিকে মনযোগী হওয়ার সিদ্ধান্ত নেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯০২-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:হৃদরোগে মৃত্যু
বিষয়শ্রেণী:টনি পুরস্কার বিজয়ী
বিষয়শ্রেণী:ব্রুকলিনের সঙ্গীতজ্ঞ
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:ব্রুকলিনের অভিনেত্রী
স্বৈরাচার প্রতিরোধ দিবস

**স্বৈরাচার প্রতিরোধ দিবস** বাংলাদেশে ১৪ ফেব্রুয়ারি তারিখে পালিত হওয়া একটি দিবস। ১৯৮২ সালে বাংলাদেশের তৎকালীন স্বৈরশাসক হুসেইন মুহাম্মদ এরশাদ সরকার একটি শিক্ষানীতি প্রণয়ন করে যার পরিপ্রেক্ষিতে ১৯৮৩ সালের ১৪ই ফেব্রুয়ারি তারিখে উক্ত শিক্ষানীতির বিরুদ্ধে শিক্ষার্থীরা প্রতিবাদ ও বাংলাদেশ সচিবালয়ে স্বারকলিপি প্রদান করার কর্মসূচী গ্রহণ করে। প্রতিবাদ সমাবেশে পুলিশ গুলি চালায় এবং বেশ কিছু হতাহতের ঘটনা ঘটে। তখন থেকে দিনটিকে স্বৈরাচার প্রতিরোধ দিবস হিসেবে পালন করা শুরু হয়।

## পটভূমি
বাংলাদেশ সেনাবাহিনীর তৎকালীন প্রধান হুসেইন মুহাম্মদ এরশাদ ১৯৮২ সালের ২৪ মার্চ রাষ্ট্রপতি আবদুস সাত্তারের নির্বাচিত সরকারকে উৎখাত করে রাষ্ট্র ক্ষমতা দখল করে এবং বাংলাদেশের সংবিধান রহিত করে সাত্তারের জাতীয় সংসদ ও মন্ত্রিসভা বাতিল ঘোষণা করেন। একইসাথে তিনি নিজেকে সশস্ত্র বাহিনীর সর্বাধিনায়ক ঘোষণা করে সামরিক আইনে জারিকৃত সব বিধিবিধান ও আদেশকে দেশের সর্বোচ্চ আইন হিসেবে ঘোষণা করেন।

একই বছর এরশাদের শিক্ষামন্ত্রী ড.মজিদ খান একটি শিক্ষানীতি প্রণয়ন করেন। সেখানে প্রথম শ্রেণী থেকেই আরবি ও দ্বিতীয় শ্রেণী থেকে ইংরেজি শিক্ষা বাধ্যতামূলক করা হয়। উচ্চশিক্ষা অর্জনের জন্য মাপকাঠি করা হয় মেধা অথবা পঞ্চাশ শতাংশ ব্যয়ভার বহনের ক্ষমতা। এটি নিয়ে শিক্ষার্থীদের মধ্যে অসন্তোষ দেখা দেয় এবং তারা ১৭ সেপ্টেম্বর থেকে এর বিরুদ্ধে বিক্ষোভ ও আন্দোলন শুরু করেন। শিক্ষার্থীদের তিনটি দাবি ছিল,

# মজিদ খানের গণবিরোধী শিক্ষানীতি বাতিল,
# সব ছাত্র ও রাজবন্দির নিঃশর্ত মুক্তিদান,
# সামরিক শাসন প্রত্যাহার করে গণতান্ত্রিক অধিকার পুনঃপ্রতিষ্ঠা করা।

এরই ধারাবাহিকতায় ১৯৮৩ সালের ১৪ ফেব্রুয়ারি শিক্ষার্থীরা ঢাকা বিশ্ববিদ্যালয়ের বটতলায় মিলিত হন এবং বাংলাদেশ সচিবালয় অভিমুখে যাত্রা শুরু করেন। মিছিলে পুলিশ টিয়ার গ্যাস, জলকামান ও গুলি বর্ষণ করে। যার ফলে জাফর, জয়নাল, মোজাম্মেল, আইয়ুব, কাঞ্চন, দিপালীসহ বেশ কিছু শিক্ষার্থী নিহত হন এবং অসংখ্য শিক্ষার্থী আহত ও গ্রেফতারের শিকার হন। আন্দোলনের মুখে পরবর্তীতে শিক্ষানীতিটি স্থগিত করা হয়।

## আরও দেখুন
* নব্বইয়ের স্বৈরাচার বিরোধী আন্দোলন
* নূর হোসেন দিবস
* স্বৈরাচার নিপাত যাক, গণতন্ত্র মুক্তি পাক
* সর্বদলীয় ছাত্র ঐক্য
* তিন জোটের রূপরেখা

## তথ্যসূত্র

বিষয়শ্রেণী:বাংলাদেশের দিবস
বিষয়শ্রেণী:নব্বইয়ের স্বৈরাচার বিরোধী আন্দোলন
ক্লাউডিয়া কিম

**কিম সো-হিউন** (জন্ম ২৫ জানুয়ারী ১৯৮৫), **ক্লাউডিয়া কিম** নামেও পরিচিত, দক্ষিণ কোরীয় অভিনেত্রী এবং মডেল। 

## প্রথম জীবন
দক্ষিণ কোরিয়ায় ফিরে যাওয়ার আগে কিম যুক্তরাষ্ট্রে ছয় বছর তার শৈশব কাটিয়েছিলেন। 

## পেশা
২০০৫ সালে তিনি তার বিনোদন অভিষেক করেছিলেন যখন কিম মডেলিং প্রতিযোগিতায় জিতেছিলেন   এবং মেডিক্যাল নাটক , *[[ব্রেইন]]* (২০১১) এবং গুপ্তচর কমেডি *[[সেভেন্থ গ্রেড সিভিল সার্ভেন্ট]]* (২০১৩), এবং সিটকম  *[[স্ট্যান্ডবাই]]* (২০১২)তে একটি নেতৃস্থানীয় ভূমিকা সমর্থনকারী ভূমিকা পালন করেছিলেন। কিম *[[মার্কো পোলো]]* (২০১৪) এবং *[[অ্যাভেঞ্জার্স: এজ অব আলট্রন|অ্যাভেঞ্জার্স]]*  *[[অ্যাভেঞ্জার্স: এজ অব আলট্রন|: এজ অফ অাল্ট্র‌ন]]* (২০১৫) এ,অভিনয় করে আন্তর্জাতিক খ্যাতি অর্জন করেছেন  

কিম ২০১৮ সালের চলচ্চিত্র ফ্যান্টাস্টিক বিস্টস: দ্য ক্রাইম অফ গ্রিন্ডেলওয়াল্ডএ নাগিনী চরিত্রে অভিনয় করেছেন। 

## চলচ্চিত্রের তালিকা

### চলচ্চিত্র

### টিভি

## পুরস্কার এবং মনোনয়ন

## তথ্যসূত্র


## বহিঃসংযোগ

* কাল্পিয়া সাও-হুন কিম  সংস্কৃতি ডিপোতে 
*     
*    
* সু-হুন

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:দক্ষিণ কোরীয় নারী মডেল
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বালাসন নদী

**বালাসন নদী** পশ্চিমবঙ্গ রাজ্যের উত্তরবঙ্গের দার্জিলিং জেলার গুরুত্বপূর্ণ নদীগুলির একটি৷

## ভূগোল
বালাসন নদী দার্জিলিং জেলা সদর থেকে ১৮ কিলোমিটার উত্তরে সুকিয়া জোড়পোখরি অঞ্চল থেকে সৃৃষ্ট হয়ে দক্ষিণ ও দক্ষিণ পূর্ব দিকে প্রবাহিত হয়ে উত্তরবঙ্গ সমভূমিতে শিলিগুড়ি শহরের দক্ষিণপ্রান্তে মহানন্দা নদীর সাথে মিলিত হয়েছে৷ নদীটি পোখরিবঙ উপত্যকা, ধোত্রেইয়া, আম্বোটিয়া, বালাসন, নাগরি, মুন্ডাকোটি প্রভৃতি চাবাগান ও সোনাদা টাউন ও শিলিগুড়ি শহরের উপর দিয়ে প্রবাহিত৷ এর দক্ষিণপাড়ে জোড়পোখরি বন্যপ্রাণ অভয়ারণ্যটি অবস্থিত৷

বালাসন নদীর তীরবর্তী আদা, দারুচিনি, কমলালেবু সহ আরো বিভিন্ন স্থানীয় মশলার চাষ ভালো হয়৷
## তথ্যসূত্র

বিষয়শ্রেণী:দার্জিলিং জেলার ভূগোল
বিষয়শ্রেণী:পশ্চিমবঙ্গের নদী
বেবে নানকী

**বেবে নানাকি** (পাঞ্জাবী: ਬੇਬੇ ਨਾਨਕੀ) (১৪৬৪–১৫১৮), শিখধর্মের প্রতিষ্ঠাতা এবং প্রথম গুরু (শিক্ষক) গুরু নানকের বড় দিদি ছিলেন। বেবে নানাকি শিখধর্মের একটি গুরুত্বপূর্ণ ধর্মীয় চরিত্র, তাকে বলা হয় প্রথম গুরশিখ। তিনি প্রথম তার ভাই এর "আধ্যাত্মিক বিশিষ্টতা" বুঝতে পারেন।

## প্রাথমিক জীবন এবং পটভূমি
বেবে নানাকি ও তার ভাই, মেহতা কালু এবং মাতা ত্রিপ্তার সন্তান। তিনি জন্মেছিলেন লাহোরের কাছে চহল শহরে, (এখনকার কাসুর জেলা)। বেবে নানাকির নামকরণ করেছিলেন তার মাতামহ এবং মাতামহী। নানাকিঁয়া শব্দ, যার অর্থ মায়ের দিকের পিতামাতার ঘর, এই শব্দ থেকে তারা নানাকি নামকরণ করেছিলেন।
সম্মানের একটি চিহ্ন হিসাবে বেবে এবং জি তার নামে যোগ করা হয়েছিল। বেবে কথাটি বড় দিদিকে সম্মান জানানোর জন্য বলা হয় এবং সম্মান জানাতে যে কোন মানুষকেই জি বলা হয়। মাত্র ১১ বছর বয়সে বেবে নানাকির বিয়ে দিয়ে দেওয়া হয়। তখনকার দিনে কম বয়সে বিয়ে করা প্রথার মধ্যে পড়ত।

## ভাই এবং বোন
বেবে নানাকির তার ভাইয়ের প্রতি একটি অসাধারণ আনুগত্য ছিল। তিনি প্রথম তার ভাইয়ের "আলোকিত আত্মা" চিনতে পারেন। তিনি গুরু নানকের থেকে ৫ বছরের বড় ছিলেন, কিন্তু তিনি ভাইয়ের প্রতি একজন মায়ের একটি ভূমিকা পালন করেন। তিনি তাকে কেবল তাদের পিতার কাছ থেকে রক্ষা করেছেন তাই নয়, তিনি নিঃশর্তভাবে তাকে ভালোবাসতেন। ১৫ বছর বয়সে গুরু নানক দেবকে বেবে নানাকির সাথে বাস করতে পাঠানো হয়েছিল। তার ভেতরে স্বাধীনতার বীজ বপন করার জন্য, তিনি তার জন্য পত্নীর খোঁজ করা শুরু করলেন। তার স্বামীকে নিয়ে, বেবে নানাকি গুরু নানক দেবকে বিবাহ দেবার জন্য একজন মহিলাকে খুঁজে বার করলেন। তার নাম মাতা সুলখনি। 
যেহেতু বেবে নানাকির নিজের সন্তান ছিল না তিনি তার ভাইয়ের সন্তানদের খুব ভালবাসতেন। তিনি তার ভাইয়ের সন্তান - শ্রী চন্দ এবং লখমি চন্দকে বড় করে তোলেন। 

বেবে নানাকি গুরু নানক দেবের প্রথম অনুসারী হিসাবে পরিচিত। তিনি চিরতরে তার প্রতি এবং তার কারণের প্রতি নিবেদিত প্রাণ ছিলেন। পাশাপাশি, তিনি গুরু নানক দেবকে, সঙ্গীত ব্যবহার করে ঈশ্বরের প্রতি ভক্তি প্রদর্শন করার অনুপ্রেরণা দেওয়ার জন্য পরিচিত হয়ে আছেন। তিনি বুঝেছিলেন নানক দেবের সংগীত প্রতিভা আছে, তাই তিনি তাকে আরও সাহায্য করার জন্য একটি রবাব কিনে দেন। 

## মৃত্যু
১৫১৮ সালে বেবে নানকী মারা যান। তার শেষ ইচ্ছা হিসাবে তিনি চেয়েছিলেন তার ভাই, গুরু নানক দেব, যেন মৃত্যুশয্যায় তার পাশে থাকেন।  তিনি যখন শেষ নিঃশ্বাস নিচ্ছেন, তখন তাকে জপজি সাহিব থেকে পাঠ করে শোনানো হয়।
## তথ্যসূত্র


## গ্রন্থ পঞ্জী
*

নানাকি,বেবে
নানাকি,বেবে
নানাকি,বেবে
বিষয়শ্রেণী:ভারতীয় শিখ
বিষয়শ্রেণী:কাসুর জেলার ব্যক্তি
বিষয়শ্রেণী:১৫শ শতাব্দীর ভারতীয় নারী
বিষয়শ্রেণী:১৫শ শতাব্দীর ভারতীয় ব্যক্তি
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৬শ শতাব্দীর ভারতীয় নারী
জেএসসিএ আন্তর্জাতিক স্টেডিয়াম কমপ্লেক্স

**জেএসসিএ আন্তর্জাতিক স্টেডিয়াম কমপ্লেক্স** ঝাড়খণ্ডের রাঁচি-তে নির্মিত বহুমূখী স্টেডিয়াম। এখানে ঝাড়খণ্ডের প্রথম আন্তর্জাতিক মানের ক্রিকেট স্টেডিয়াম নির্মাণ করা হয়।

## একদিবসীয় কীর্তি
এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে। নিউজিলান্ড।

## তথ্যসূত্র

বিষয়শ্রেণী:ভারতের ক্রিকেট মাঠ
বিষয়শ্রেণী:২০১১-এ ঝাড়খণ্ডে প্রতিষ্ঠিত
বিষয়শ্রেণী:ঝাড়খণ্ডের ক্রীড়া মাঠ
বিষয়শ্রেণী:ভারতের টেস্ট ক্রিকেট মাঠ
অ্যানাদার ব্রিক ইন দ্য ওয়াল

"**অ্যানাদার ব্রিক ইন দ্য ওয়াল**" ব্রিটিশ রক ব্যান্ড পিংক ফ্লয়েডের ১৯৭৯ সালের রক অপেরা *[[দ্য ওয়াল]]* অ্যালবামের একটি তিন অংশের কম্পোজিশন, যেটি রচনা করেছেন ব্যান্ডটির বেসবাদক রজার ওয়াটার্স। "অংশ ২", বিদ্যালয়ে কঠোরতার বিরুদ্ধে একটি প্রতিবাদী গান, যেখানে শিশুদের কয়ার বৈশিষ্ট্যায়িত হয়েছে। প্রযোজক বব এজরিনের পরামর্শে, পিংক ফ্লয়েড অ্যালবামে ডিস্কো উপাদান যুক্ত করেছে।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৭৯-এর গান
বিষয়শ্রেণী:১৯৭৯-এর একক
বিষয়শ্রেণী:পিংক ফ্লয়েডের গান
বিষয়শ্রেণী:রজার ওয়াটার্স রচিত গান
বিষয়শ্রেণী:এরিক বার্ডনের গান
বিষয়শ্রেণী:চলচ্চিত্রের গান
বিষয়শ্রেণী:বিদ্যালয় সম্পর্কে গান
বিষয়শ্রেণী:বিক্ষোভের গান
বিষয়শ্রেণী:দ্বিতীয় বিশ্বযুদ্ধ সম্পর্কে গান
বিষয়শ্রেণী:মৃত ব্যক্তির স্মরণে গান
বিষয়শ্রেণী:বব এজরিন প্রযোজিত গানের রেকর্ডিং
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:কলাম্বিয়া রেকর্ডসের একক
বিষয়শ্রেণী:হার্ভেস্ট রেকর্ডসের একক
বিষয়শ্রেণী:এপিক রেকর্ডসের একক
বিষয়শ্রেণী:ইউকে একক চার্টের শীর্ষ একক
বিষয়শ্রেণী:আইরিশ একক চার্টের শীর্ষ একক
বিষয়শ্রেণী:বিলবোর্ড হট ১০০-এর শীর্ষ একক
বিষয়শ্রেণী:অস্ট্রেলিয়ার শীর্ষ একক
বিষয়শ্রেণী:বেলজিয়ামের শীর্ষ একক
বিষয়শ্রেণী:ডেনমার্কের শীর্ষ একক
বিষয়শ্রেণী:নিউজিল্যান্ডের শীর্ষ একক
বিষয়শ্রেণী:জার্মানির শীর্ষ একক
বিষয়শ্রেণী:দক্ষিণ আফ্রিকার শীর্ষ একক
বিষয়শ্রেণী:স্পেনের শীর্ষ একক
অবনী মোদী

**অবনী মোদী** হলেন একজন ভারতীয় মডেল এবং চলচ্চিত্র অভিনেত্রী।
## চলচ্চিত্রসমূহ

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:গুজরাতের নারী মডেল
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:গুজরাতের অভিনেত্রী
আরনল্ড লেইন

"**আরনল্ড লেইন**" ইংরেজ সঙ্গীতজ্ঞ সিড ব্যারেট রচিত ব্রিটিশ রক ব্যান্ড পিংক ফ্লয়েডের একটি দ্বৈত একক গান যেটি ১০ মার্চ ১৯৬৭ সালে প্রকাশিত হয়েছিল।

## ট্র্যাকের তালিকা
সমস্ত ট্র্যাক সিড ব্যারেট কর্তৃক রচিত, শুধুমাত্র ইন্টারস্টেলার ওভারড্রাইভ ব্যতীত, যেটি যৌথভাবে রচনা করেছেন সিড ব্যারেট,  রজার ওয়াটার্স, রিচার্ড রাইট. এবং নিক মেইসন।

;১৯৬৭ একক গান
#"আরনল্ড লেইন" – ২:৫৭
#"ক্যান্ডি অ্যান্ড অ্যা কারেন্ট বান" – ২:৩৮

;১৯৬৭ ফরাসি ইপি
#"আরনল্ড লেইন" - ২:৫৪
#"ক্যান্ডি অ্যান্ড অ্যা কারেন্ট বান" - ২:৪৫
#"ইন্টারস্টেলার ওভারড্রাইভ" (সম্পাদিত) - ৫:০০

## কর্মিবৃন্দ
*সিড ব্যারেট&nbsp;– ইলাক্ট্রিক গিটার, অ্যাাকোস্টিক গিটার, মূল কণ্ঠ
*রিচার্ড রাইট&nbsp;– ফারফিসা অর্গান, নেপথ্য কণ্ঠ
*রজার ওয়াটার্স&nbsp;– বেস গিটার
*নিক মেইসন&nbsp;– ড্রাম

## তথ্যসূত্র

## বহিঃসংযোগ
*
*
*
*

বিষয়শ্রেণী:১৯৬৭-এর অভিষেক একক
বিষয়শ্রেণী:১৯৬৭-এর গান
বিষয়শ্রেণী:সাইকেডেলিক পপ গান
বিষয়শ্রেণী:পিংক ফ্লয়েডের গান
বিষয়শ্রেণী:সিড ব্যারেট রচিত গান
বিষয়শ্রেণী:ডেভিড গিলমোরের গান
বিষয়শ্রেণী:রিচার্ড রাইট (সঙ্গীতজ্ঞ)-এর গান
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:জো বয়েড প্রযোজিত গানের রেকর্ডিং
বিষয়শ্রেণী:এলজিবিটিকিউ সম্পর্কিত গান
বিষয়শ্রেণী:কলাম্বিয়া গ্রাফোফোন কোম্পানির একক
সনম রে

***সনম রে*** একটি ২০১৬ সালের ভারতীয় প্রণয়ধর্মী চলচ্চিত্র। এতে অভিনয় করেছেন উর্বশী রাউটেলা, পুলকিত সম্রাট ও যামী গৌতম।

## অভিনয়

* উর্বশী রাউটেলা -
* পুলকিত সম্রাট -
* যামী গৌতম -

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১৬-এর প্রণয়ধর্মী নাট্য চলচ্চিত্র
বিষয়শ্রেণী:উত্তরাখণ্ডে ধারণকৃত চলচ্চিত্র
বিষয়শ্রেণী:অ্যালবার্টায় ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
অর্চনা শর্মা

**অর্চনা শর্মা**, বা **ঐশিকা শর্মা**, একজন ভারতীয় অভিনেত্রী এবং মডেল। উনি কলিউড (তামিল), টলিউড (তেলুগু) ও মলিউডের (মালয়ালম) চলচ্চিত্রে অভিনয় করেন। ২০০৯ সালের *তোঝি*তে উনি প্রথম অভিনয় করেন। ২০১১ সালের *শান্তি আপ্পুরাম নিত্য*-তেও উনি কাজ করেন। বর্তমানে আইএসবিআর চেন্নাইতে উনি এমবিএ করছেন।  *শান্তি আপ্পুরাম নিত্য*-তে ওনার আকর্ষণীয় অভিনয়ের জন্য প্রচুর দর্শক ওনার ভক্ত হয়ে পরে।

## পেশা
অর্চনার পরিবার বিহারের বাসিন্দা। বেঙ্গালুরুতে ওনার জন্ম হয় এবং চেন্নাই আসবার পূর্বে উনি মুম্বাইতে বসবাস করেন। অভিনেত্রী হওয়ার পূর্বে উনি মডেলিং করতেন। উনি চল্লিশের অধিক বিজ্ঞাপনে কাজ করেছেন, যেমন চেন্নাই এবং কেরালাতে ফ্রান্সিস আলুক্কাস জুয়েলারি এন্ড টেক্সটাইলস্‌, আরএমকেভি, ইউনিভারসেল মোবাইল, সিটি ইউনিয়ন ব্যাংক এবং পিজিয়ন কুকার।

অর্চনা মার্শাল আর্টে প্রশিক্ষিত এবং ব্লাক বেল্ট অর্জন করেছেন। উনি একজন প্রশিক্ষিত ভরতনাট্যম শিল্পী।

পরিচালক এলাঙ্গো লক্ষণন এর তামিল ছায়াছবি *তোঝি* তে অর্চনা শর্মা প্রথম অভিনেত্রী রূপে আত্মপ্রকাশ করেন। *শান্তি আপ্পুরাম নিত্য* চলচ্চিত্রে উনি শারীরিকভাবে আকর্ষণীয় চরিত্রে অভিনয় করেন। পরবর্তীকালে উনি এস. এ. চন্দ্রশেখরের *ভেলুতু কাট্টু*  ও জয় আকাশের *অত্তিগাই* ছায়াছবিতে অভিনয় করেন। আর. পি. পটনায়িক এর *ফ্রেন্ডস বুক* চলচ্চিত্রের মাধ্যমে উনি তেলুগু সিনেমাতে পা রাখেন।*সেকন্ড ইনিংস* ওনার প্রথম মালয়ালম ছায়াছবি। উনি পার্বতী মারিয়া কলম্বাস নামক একটি চরিত্রে অভিনয় করেন যে মনু মাধব বলে একজনের প্রেমে পড়ে। মনু মাধবের চরিত্রে অভিনয় করেন রাজীব পিল্লাই। পিরমাদেতে একটি গানের দৃশ্যগ্রহণের সময় উনি এবং ওনার সহশিল্পী রাজীব পিল্লাই পাহাড় থেকে প্রায় পড়ে যাচ্ছিলেন।

## চলচ্চিত্রের তালিকা

## তথ্যসূত্র

বিষয়শ্রেণী:ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বেঙ্গালুরুর অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
কেরলে মুসলিমদের মধ্যে বাল্যবিবাহ

**কেরলের মুসলমানদের মধ্যে বাল্যবিবাহের** বিষয়টি নিয়ে ২০১৩ সালের ১৪ই জুন একটি বিজ্ঞপ্তি প্রকাশ করে ভারতীয় ইউনিয়ন মুসলিম লীগের সামাজিক কল্যাণ বিভাগ (কেরলের ক্ষমতাসীন ইউনাইটেড ডেমোক্র্যাটিক ফ্রন্ট (ইউডিএফ) এর একটি অংশ)।  বিজ্ঞপ্তিতে বিবাহ নিবন্ধককে মুসলিম বিবাহ নিবন্ধন করতে নির্দেশ দেয় যদিও দলগুলি শিশু বিবাহ আইন দ্বারা নির্ধারিত বয়স অর্জন না করে।  রাজনৈতিক দল ও মুসলিম মহিলা সংগঠনগুলি বলছে যে এটি বাল্যবিবাহকে উৎসাহিত করবে। একটি সংশোধনীর পর, শুধুমাত্র ২০১৩ সালের ২৮ জুনের পূর্বে কম বয়সী বিবাহ নিবন্ধিত হতে পারে।  কেরালায় নয়টি বিশিষ্ট মুসলিম সংগঠন সম্প্রদায় বিয়ে-বয়সের বিধিনিষেধ থেকে মুক্তির জন্য আইনি পদক্ষেপ গ্রহণ করেছে, তারা বলছে যে মহিলাদের জন্য ন্যূনতম বিবাহের বয়স নির্ধারণ (বাল্যবিবাহ আইন অনুসারে ১৮ বছর নির্ধারিত) এবং তাতে সুপ্রীম কোর্টের অনুমোদন মুসলিম আইনের লঙ্ঘন। 

## পটভূমি
ইন্ডিয়ান ইউনিয়ন মুসলিম লীগ (আইইউএমএল) শিশু বিবাহ আইনের বিরোধিতা করে আসছিল যে এটি মুসলিম ব্যক্তিগত আইনকে লঙ্ঘন করে।  ইন্টিগ্রেটেড চাইল্ড ডেভলপমেন্ট স্কিমের জরিপ মতে ২০১২ সালে কেরালার মালাপুরামে ১৩ থেকে ১৮ বছর বয়সী ৩,৪০০ মেয়ের বিয়ে হয়েছে তার মধ্যে ২,৮০০ জন মুসলমান ছিল। ২০০৮ সালে, ৪,৯৫৫টি বাল্যবিবাহিত দম্পতির মধ্যে ৪,২৪৯টি মুসলমান ছিল। যদিও বেশিরভাগ মুসলিম ধর্মীয় সংগঠন এবং ধর্মীয় নেতারা সরকারি বিজ্ঞপ্তির পক্ষালম্বন করেছেন, তবে মুসলিম নারীরা এটির বিরোধিতা করেছে।

## উদাহরণ
২০১৩ সালের ১৩ জুন ২8 বছর বয়সী সংযুক্ত আরব আমিরাতের নাগরিক জসীম মোহাম্মদ আবদুল করিম আব্দুলহাম্মদ ১৭ বছর বয়সী মালাপুরামের একটি অনাথ আশ্রমের এক মেয়েকে বিয়ে করেছিলেন। দুই সপ্তাহ পর তিনি দেশ ছেড়ে চলে যান, পরে তাকে টেলিফোনে তিন তালাক দিয়ে দেয়। এই ঘটনার দ্বারা শিশু বিবাহের উপর অসম্মান ঘটেছিল এবং পরে কেরল হাইকোর্ট কান্নুরের ১৪ বছর বয়সী মেয়ের বিয়ে বন্ধ করে দেয়।

## চলচ্চিত্র
আরিয়াদান শওকাথ এই বিষয় নিয়ে চলচ্চিত্র নিমার্ণ করেন, পাদ্দাম অন্নু: অরু ভিলাপাম, যা জাতীয়ভাবে প্রশংসিত হয়।

## তথ্যসূত্র

বিষয়শ্রেণী:কেরলে ইসলাম
বিষয়শ্রেণী:ইসলামে বিবাহ
বিষয়শ্রেণী:ভারতে বাল্যবিবাহ
বিষয়শ্রেণী:ইসলামে নারী অধিকার
বিষয়শ্রেণী:কেরল সমাজ
মালাবার বিবাহ আইন, ১৮৯৬

১৮৯৬ সালে, মাদ্রাজ সরকার ১৮৯১ সালের মালাবার বিবাহ কমিশনের সুপারিশ করা  **মালাবার বিবাহ আইন** পাস করে। এই আইনের বলে, মালাবারে, যে কোন সম্প্রদায়, যাঁরা *[[মরুমাক্কাতায়ম]]* (মাতৃতান্ত্রিকতা) পালন করেন, তারা *[[সম্বন্ধম]]* করে বিবাহ নিবন্ধন করতে পারবেন। এটি নিষিদ্ধ করণ আইন না হয়ে একটি অনুমতিসূচক আইন ছিল: একটি সম্পর্ক নিবন্ধিত কিনা, তা সম্পূর্ণরূপে সম্পর্কের সাথে যুক্ত মানুষদের সিদ্ধান্ত ছিল।

স্যার সি. শঙ্করণ নায়ার দ্বারা শুরু করা কাজটি, মূলত ব্যর্থ ছিল। পানিক্কর লক্ষ্য করেন, এই আইন প্রবর্তনের ২০ বছর পরেও মাত্র ছয়টি সম্পর্ক নিবন্ধিত হয়েছে এবং সবগুলিতেই স্বয়ং নায়ার পরিবারের সদস্যরাই জড়িত ছিল।

## ''সম্বন্ধম'' এবং ''মরুমাক্কাতায়ম''

নায়ার সম্প্রদায় দ্বারা অনুশীলন করা, সম্পর্কের একটি ধরন ছিল *সম্বন্ধম*। নৃতত্ত্ববিদ ক্রিস্টোফার ফুলার বলেছেন, "নায়ারদের বিবাহ পদ্ধতি, তাদের নৃতাত্ত্বিক বৃত্তের সব সম্প্রদায়ের মধ্যে, সবচেয়ে বিখ্যাত"। থমাস নসিটার মন্তব্য করেছেন, তাদের সমাজে, যার মধ্যে আছে  প্রাক-বয়ঃসন্ধিতে *[[কেট্টু কল্যাণম|থালিকেট্টু কল্যাণম]]* অনুষ্ঠান এবং সমান ঘরে অথবা উচ্চ শ্রেণী বা জাতিতে বিবাহ এবং একধরনের বহুভর্তৃকত্ব উভয়েই অনুমোদিত, "এতট অলস ব্যবস্থা ছিল যে 'বিবাহের' অস্তিত্ব আদৌ ছিল কিনা সে বিষয়ে সন্দেহ হয়।" পুরুষ এবং মহিলা উভয়েরই বিভিন্ন সঙ্গী থাকতে পারত। তারা উভয়েই সম্পর্ক ভেঙে বেরিয়ে যেতে পারত এবং সামান্য চেষ্টাতেই অন্য সঙ্গী পেয়ে যেত।

*সম্বন্ধম* ব্রিটিশ ঔপনিবেশিক সরকার দ্বারা স্বীকৃত ছিল না, তারা বলতেন এটি আসলে বিবাহিতা না হয়েও স্ত্রীরূপে ব্যবহৃত হত্তয়া। সিভিল কোর্ট এই বিষয়টি তাদের এক্তিয়ারে নয় বলে জানায়, এর প্রধান কারণ, সম্পর্কটি সহজেই উভয় পক্ষের দ্বারা মীমাংসিত হতে পারত এবং এটিতে সম্পত্তির অধিকার সংক্রান্ত কিছু ছিল না।  এই অঞ্চলের জমি জায়গার ওপর নাম্বুদিরি ব্রাহ্মণদের পরিপূর্ণ দখলের কারণে, তারা খুবই প্রভাবশালী ছিলেন। এই সম্প্রদায়ের বাইরের মানুষেরা মনে করতেন, নিম্ন সম্প্রদায়ের নায়ার মহিলাদের ওপর যৌন প্রবেশাধিকার লাভের জন্য নাম্বুদিরি পুরুষরা এই প্রভাব কাজে লাগাতেন। 

*মরুমাক্কাতায়ম* ও ঔপনিবেশিক প্রশাসকদের কাছে একটি উদ্বেগের বিষয় ছিল। 
 
## পরিবর্তনের জন্য আন্দোলন
*মরুমাক্কাতায়ম* নিয়ে অসন্তুষ্টির প্রকাশ ১৮৭০ ও ১৮৮০র পত্র পত্রিকায় বিশেষভাবে প্রকাশ হয়, এবং ঔপনিবেশিক প্রশাসক উইলিয়াম লোগান সেই সময়ের একটি সরকারী রিপোর্টে এর বিরুদ্ধে কথা বলেন। মাদ্রাজ বিধান সভায়, এই প্রথাকে বৈধতা দিতে নায়ার একটি বিল চালু করতে গেলে, ১৮৯০ সালে মামলা শুরু হয়। এর ফলে ১৮৯১ সালে প্রশাসন মালাবার বিবাহ কমিশন প্রতিষ্ঠা করে। মাতৃতান্ত্রিকতা প্রথার তদন্তের উদ্দেশ্যে এটি শুরু হয় এবং বিবাহ, পরিবার প্রতিষ্ঠান এবং উত্তরাধিকারের মত ঐতিহ্যগত প্রথায় পরিবর্তনগুলি কার্যকর করার জন্য আইনি ব্যবস্থাগুলি ব্যবহার করা উচিত কিনা তা সুপারিশের সাথেও অভিযুক্ত করা হয়েছিল। 

## তথ্যসূত্র

বিষয়শ্রেণী:বিবাহ
বিষয়শ্রেণী:পরিবার
বিষয়শ্রেণী:ভারতের সামাজিক ইতিহাস
বিষয়শ্রেণী:ভারতীয় পরিবার আইন
লাসিনা ত্রাওরে

**লাসিনা শামস্তে সুদিন ফ্রঁক ত্রাওরে** (; জন্ম: ১২ জানুয়ারি ২০০১; **লাসিনা ত্রাওরে** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ইউক্রেনীয় ক্লাব শাখতার দোনেৎস্ক এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

লাসিনা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে ৭টি গোল করেছেন।

## প্রারম্ভিক জীবন
লাসিনা শামস্তে সুদিন ফ্রঁক ত্রাওরে ২০০১ সালের ১২ই জানুয়ারি তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৭ সালের ৪ঠা মে তারিখে, ১৬ বছর, ৩ মাস ও ২২ দিন বয়সে, ডান পায়ে ফুটবল খেলায় পারদর্শী লাসিনা বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে লাসিনা সর্বমোট ৪ ম্যাচে ৩টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বোবো দিউলাসোর ব্যক্তি
বিষয়শ্রেণী:বুর্কিনাবি ফুটবলার
বিষয়শ্রেণী:ইয়ং আয়াক্সের খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:দক্ষিণ আফ্রিকায় বুর্কিনাবি প্রবাসী ক্রীড়াবিদ
বিষয়শ্রেণী:দক্ষিণ আফ্রিকায় প্রবাসী ফুটবলার
বিষয়শ্রেণী:নেদারল্যান্ডসে বুর্কিনাবি প্রবাসী ক্রীড়াবিদ
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:ইউক্রেনে বুর্কিনাবি প্রবাসী ক্রীড়াবিদ
বিষয়শ্রেণী:ইউক্রেনে প্রবাসী ফুটবলার
বিষয়শ্রেণী:রাহিমো ফুটবল ক্লাবের খেলোয়াড়
বিষয়শ্রেণী:কেপ টাউন স্পার্স ফুটবল ক্লাবের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
রিয়াল মাদ্রিদ বালোনমানো

**রিয়াল মাদ্রিদ বালোনমানো** ছিলো রিয়াল মাদ্রিদ ফুটবল ক্লাবের হ্যান্ডবল শাখা।১৯৫৯ সালে বিলুপ্ত হওয়ার আগ পর্যন্ত ক্লাবটি সর্বোচ্চ জাতীয় লীগ লিগা অ্যাসোবলে খেলতো।

## ইতিহাস
১৯৫২ সালে প্রতিষ্ঠিত রিয়াল মাদ্রিদ বালোনম্যানো বা রিয়াল মাদ্রিদ বিএমকে স্পেনীয় হ্যান্ডবলের সবচেয়ে কঠিন দল হিসেবে বিবেচনা করা হয়েছিল, যা জাতীয় পর্যায়ে প্রতিদ্বন্দ্বিতা করেছিল। দল ১৯৫২-৫৩ মৌসুমে লিগা অ্যাসোবল (দেশের প্রধান হ্যান্ডবল লিগ) এর শিরোপা জিতেছে।
যদিও রিয়াল মাদ্রিদ ধারাবাহিক বছরগুলিতে ভাল প্রদর্শনী দেখায়, ক্লাবটি ১৯৫৯ সালে এই বিভাগটি বন্ধ করার সিদ্ধান্ত নেয়।

## শিরোপা
* **[[লিগা অ্যাসোবল]] (১)**:১৯৫২–১৯৫৩

## তথ্যসূত্র

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:স্পেনের হ্যান্ডবল ক্লাব
বিষয়শ্রেণী:বিলুপ্ত হ্যান্ডবল ক্লাব
ডেইনোকক্কাস রেডিওডুরানস

***ডেইনোকক্কাস রেডিওডুরানস*** নামক ব্যাকটেরিয়াম তেজস্ক্রিয় বিকিরণ প্রতিরোধ করে প্রতিকূল পরিস্থিতিকে থাকতে সক্ষম প্রজাতি হিসেবে পরিচিত। এই ব্যাকটেরিয়া তীব্র শীত, খরা অবস্থায় টিকে থাকতে পারে। বহু ধরনের প্রতিকূল পরিস্থিতিতে টিকে থাকতে সক্ষম বলে, এককোষী জগতের সবচেয়ে শক্তিশালী ব্যকটেরিয়া হিসেবে *[[Guinness World Records|গিনেস বুকে]]* জায়গা করে নিয়েছে।

## তথ্যসূত্র

বিষয়শ্রেণী:রেডিওডুরেন্ট
বিষয়শ্রেণী:ডিএনএ মেরামত
বিষয়শ্রেণী:১৯৮১-এ বর্ণিত ব্যাকটেরিয়া
গেল সন্ডারগার্ড

**গেল সন্ডারগার্ড** (; জন্ম: **এডিথ হোম সন্ডারগার্ড**, ১৫ ফেব্রুয়ারি ১৮৯৯ - ১৪ আগস্ট ১৯৮৫) ছিলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৩৬ সালে চলচ্চিত্রে কাজ শুরু করেন। তিনি *[[অ্যান্থনি অ্যাডভার্স]]* (১৯৩৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনিই এই বিভাগে অস্কার বিজয়ী প্রথম অভিনেত্রী। পরবর্তী কালে তিনি *[[অ্যানা অ্যান্ড দ্য কিং অব সিয়াম (চলচ্চিত্র)|অ্যানা অ্যান্ড দ্য কিং অব সিয়াম]]* (১৯৪৬) ছবিতে অভিনয় করে তার দ্বিতীয় অস্কারের মনোনয়ন লাভ করেন।

সন্ডারগার্ড ১৯৩০-এর দশকের শেষভাগ এবং ১৯৪০-এর দশকে চলচ্চিত্রে পার্শ্ব চরিত্রে নিয়মিত অভিনয় করতেন। এই সময়ে তার অভিনীত উল্লেখযোগ্য চলচ্চিত্রসমূহ হল *দ্য ক্যাট অ্যান্ড দ্য ক্যানারি* (১৯৩৯), *দ্য মার্ক অব জরো* (১৯৪০), এবং *দ্য লেটার* (১৯৪০)। ১৯৪০-এর দশকের শেষভাগ থেকে তার চলচ্চিত্রে কাজ স্থিমিত হয়ে আসে।

সন্ডারগার্ড পরিচালক হার্বার্ট বিবারম্যানের সাথে বিবাহ বন্ধনে আবদ্ধ হন এবং ১৯৫০-এর দশকের শুরুর দিকে বিবারম্যান কমিউনিজমের অপরাধে দোষী সাব্যস্ত হলে তার পাশে ছিলেন। তিনি বিবারম্যানের সাথে নিউ ইয়র্ক সিটিতে চলে যান এবং মঞ্চে কাজ শুরু করেন। ১৯৬০-এর দশকের শেষভাগে তিনি মাঝে মাঝে চলচ্চিত্র ও টেলিভিশনে কাজ করতেন। তিনি লস অ্যাঞ্জেলেসে ফিরে আসেন এবং সেখানে সেরেব্রোভাস্কুলার থ্রম্বোসিসে আক্রান্ত হয়ে মৃত্যুবরণ করেন।

## প্রারম্ভিক জীবন
এডিথ হোম সন্ডারগার্ড ১৮৯৯ সালের ১৫ই ফেব্রুয়ারি মিনেসোটার লিচফিল্ডে জন্মগ্রহণ করেন। তার পিতা হান্স সন্ডারগার্ড ও মাতা ক্রিস্টিন (হোম) সন্ডারগার্ড। তার দুজনেই ডেনীয়-মার্কিন ছিলেন। হান্স মিনেসোটা বিশ্ববিদ্যালয়ে অধ্যাপনা করতেন। সন্ডারগার্ড এই বিশ্ববিদ্যালয়ের মিনিয়াপোলিস স্কুল অব ড্রামাটিক আর্টসের নাট্যতত্ত্ব বিষয়ের শিক্ষার্থী ছিলেন।

## পুরস্কার ও মনোনয়ন
;একাডেমি পুরস্কার
* **বিজয়ী**: শ্রেষ্ঠ পার্শ্ব অভিনেত্রী - *[[অ্যান্থনি অ্যাডভার্স]]* (১৯৩৬)
* **মনোনীত**: শ্রেষ্ঠ পার্শ্ব অভিনেত্রী - *[[অ্যানা অ্যান্ড দ্য কিং অব সিয়াম (চলচ্চিত্র)|অ্যানা অ্যান্ড দ্য কিং অব সিয়াম]]* (১৯৪৬)

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৮৯৯-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ডেনীয় বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মিনেসোটার অভিনেত্রী
বিষয়শ্রেণী:হলিউড কালোতালিকা
বিষয়শ্রেণী:থ্রম্বোসিসে মৃত্যু
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
কুদ্দুস বয়াতি

**আবদুল কুদ্দুস বয়াতি** (জন্ম ২২ জানুয়ারি, ১৯৪৯) একজন বাংলাদেশি লোকসঙ্গীত শিল্পী। তাকে বিভিন্ন মাধ্যমে বাংলাদেশের ‘লোকসঙ্গীতের মহাতারকা’ বলেও সম্বোধন করা হয়। তিনি ১৯৯২ সালে প্রয়াত কথাসাহিত্যিক হুমায়ূন আহমেদ কর্তৃক নির্মিত বাধ্যতামূলক প্রাথমিক শিক্ষার প্রচারণার অংশ হিসেবে গাওয়া ‘এই দিন, দিন না আরো দিন আছে’ শিরোনামে একটি গানের মাধ্যমে পরিচিতি পান। কোভিড-১৯ রোগের প্রাদুর্ভাবকালীন ব্র্যাকের পক্ষ থেকে তিনি *জাইনা চলেন, মাইনা চলেন* গানে অংশ নেন।

তাঁর বাড়ি নেত্রকোণা জেলার কেন্দুয়া উপজেলার অন্তর্গত রাজীবপুর গ্রামে। 

## প্রারম্ভিক জীবন
কুদ্দুস বয়াতি ১৯৪৯ সালে নেত্রকোণা জেলার কেন্দুয়া উপজেলার রাজীবপুর গ্রামে জন্মগ্রহণ করেন। তার পিতার মাধ্যমে মাত্র ১১ বছর বয়স থেকে সঙ্গীত চর্চা শুরু করেন। আর্থিক অনটনে লেখাপড়ার সুযোগ পাননি। পরবর্তীতে কাজের সন্ধানে ঢাকা চলে আসেন। এ সময় কিছুদিন আফজাল হোসেনের সাথে পরিচয়ের সূত্র ধরে চারণ সঙ্গীতের প্রামাণ্যচিত্রে অভিনয় করেন।

## অ্যালবাম
এখন পর্যন্ত কদ্দুস বয়াতির দুটি একক অ্যালবাম প্রকাশ হয়েছে। এছাড়া তিনি অসংখ্য জনপ্রিয় বিজ্ঞাপণচিত্র, নাটক ও প্রামাণ্যচিত্রে গান গেয়েছেন।
* *সোনার নূপুর*
* *আম খায়ো জাম খায়ো তেঁতুল খায়ো না*

## ব্যক্তিগত জীবন
কুদ্দুস বয়াতি ব্যক্তিগত জীবনে চার ছেলে ও তিন মেয়ের জনক।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:বাউল
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:নেত্রকোণা জেলার ব্যক্তি
স্যাম ওয়াটারস্টন

**স্যামুয়েল অ্যাটকিনসন ওয়াটারস্টন** (; জন্ম: ১৫ নভেম্বর ১৯৪০) হলেন একজন মার্কিন অভিনেতা, প্রযোজক ও পরিচালক। পঞ্চাশ বছরের অধিক সময়ের কর্মজীবনে তিনি আশিটির অধিক চলচ্চিত্র ও টেলিভিশন নাটকে অভিনয় করেছেন। তিনি *[[দ্য কিলিং ফিল্ডস (চলচ্চিত্র)|দ্য কিলিং ফিল্ডস]]* (১৯৮৪) চলচ্চিত্রে সিডনি শানবার্গ অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *দ্য গ্রেট গ্যাটসবি* (১৯৭৪), *দ্য রুম আপস্টেয়ার্স* (১৯৮৭), *ক্রাইমস অ্যান্ড মিসডেমিনর্স* (১৯৮৯), এবং *দ্য ম্যান ইন দ্য মুন* (১৯৯১)।

ওয়াটারস্টন *আই উইল ফ্লাই অ্যাওয়ে* টেলিভিশনে ধারাবাহিকে অভিনয় করে একটি গোল্ডেন গ্লোব পুরস্কার অর্জন করেন ও দুটি প্রাইমটাইম এমি পুরস্কারের মনোনয়ন লাভ করেন। এছাড়া তিনি এনবিসি'র টেলিভিশন ধারাবাহিক *[[ল অ্যান্ড অর্ডার]]*-এ জ্যাক ম্যাকয় চরিত্রে অভিনয় করে জনপ্রিয়তা লাভ করেন এবং একাধিক গোল্ডেন গ্লোব, প্রাইমটাইম এমি ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং একটি স্ক্রিন অ্যাক্টরস গিল্ড পুরস্কার অর্জন করেন। ব্রডওয়ে মঞ্চে তিনি *অ্যাব লিংকন ইন ইলিনয়* নাটকে অভিনয় করে একটি টনি পুরস্কার ও একটি ড্রামা ডেস্ক পুরস্কারের মনোনয়ন লাভ করেন।

## প্রারম্ভিক জীবন
ওয়াটারস্টন ১৯৪০ সালের ১৫ই নভেম্বর ম্যাসাচুসেট্‌সের ক্যামব্রিজে জন্মগ্রহণ করেন। তার পিতা জর্জ শাইচিল ওয়াটারস্টন ছিলেন একজন শব্দবিজ্ঞান ও ভাষাবিজ্ঞানের শিক্ষক। তিনি স্কটল্যান্ডের লিথ শহর থেকে মার্কিন যুক্তরাষ্ট্রে আসেন। তার মাতা অ্যালিস টাকার (জন্মনাম: অ্যাটকিনসন) ছিলেন একজন ল্যান্ডস্কেপ চিত্রশিল্পী। তিনি ইংরেজ বংশোদ্ভূত ও মেফ্লাওয়ার অভিবাসীদের বংশধর। ওয়াটারস্টন তার চার ভাইবোনের মধ্যে তৃতীয়। তার অন্য ভাইবোনেরা হলেন রবার্টা, জর্জ ও এলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন শেকসপিয়ারীয় অভিনেতা
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল কলেজের প্রাক্তন শিক্ষার্থী
নন্দিনী মুখোপাধ্যায়

**নন্দিনী মুখোপাধ্যায়** একজন ভারতীয় কম্পিউটার বিজ্ঞানী এবং রাজনীতিবিদ। তিনি ভারতের কলকাতার যাদবপুর বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক। তিনি প্যারালাল কম্পিউটিং, গ্রিড কম্পিউটিং এবং ওয়্যারলেস সেন্সর নেটওয়ার্ক (ডাব্লুএসএন) এর ক্ষেত্রে গবেষণার সাথে যুক্তরাজ্য ম্যানচেস্টার ইউনাইটেড থেকে পিএইচডি করেছেন।

সংসদীয় নির্বাচনে বামফ্রন্টের মনোনীত সিপিআই (এম) প্রার্থী হিসাবে দক্ষিণ কলকাতা লোকসভা নির্বাচনী এলাকা থেকে নন্দিনী মুখোপাধ্যায় প্রতিদ্বন্দ্বীতা করে। কলেজ কলেজে তিনি ভারতের ছাত্র ফেডারেশনের সাথে জড়িত ছিলেন। পরে তিনি বিজ্ঞান ও প্রযুক্তি বিজ্ঞান, প্রযুক্তিবিদ ও প্রযুক্তিবিদ (FOSET) এবং বিজ্ঞান মঞ্চ মাধ্যমে স্বনির্ভরতার আন্দোলনের সাথে যুক্ত হন।

তিনি পশ্চিমবঙ্গের ফ্রি সফটওয়্যার মঞ্চের সচিব (এফএসএমডব্লিউবি)। তিনি অল ইন্ডিয়া ডেমোক্রেটিক উইমেনস এসোসিয়েশনে (এডওয়াএ) সক্রিয়, এবং অল ইন্ডিয়া পিস অ্যান্ড সলিডারিটি অর্গানাইজেশন (এআইপিএসও) এর রাষ্ট্র সচিবালয়ের সদস্য। ২০১১ সালে ভানানীপুর বিধানসভা কেন্দ্র থেকে তিনি নির্বাচনে অংশ নেন।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বাঙালি পদার্থবিদ
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:পশ্চিমবঙ্গের প্রকৌশলী
বিষয়শ্রেণী:ভারতীয় নারী প্রকৌশলী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:২০শ শতাব্দীর ভারতীয় বিজ্ঞানী
বিষয়শ্রেণী:২১শ শতাব্দীর ভারতীয় প্রকৌশলী
সোনালী কাবিন

**সোনালী কাবিন** আল মাহামুদের সনেট জাতীয় কাব্য যা ১৯৭৩ সালে প্রকাশিত হয়। আল মাহমুদ যে সকল সাহিত্য রচনা করেছেন তার মধ্যে সোনালী কাবিন তাকে বেশি পরিচিতি প্রদান করেছে। এতে মোট ১৪টি সনেট রয়েছে এবং ৪১টি কবিতা রয়েছে।

## তথ্যসূত্র

বিষয়শ্রেণী:বাংলা কাব্য
মীরা শেঠ

**মীরা শেঠ** হচ্ছেন একজন ভারতীয় সরকারী কর্মচারী, কুটনীতিক, নারী অধিকার কর্মী এবং ইউনিসেফের প্রাক্তন সভাপতি।

তিনি ইউনিসিফের কার্যনির্বাহী পদের আন্তর্জাতিক পর্যায়ের সদস্য হিসেবে বিভিন্ন সময়ে দায়িত্ব পালন করেছেন। তিনি ১৯৯০ থেকে ১৯৯১ পর্যন্ত ইউনিসেফের সহসভাপতি (সেসময় লিসবেট পালমে সভাপতি ছিলেন) এবং ১৯৯১ থেকে ১৯৯২ অবধি সভাপতি ছিলেন। শেঠ পূর্বে ডিপার্টমেন্ট অব ইন্ডাস্ট্রিয়াল পলিসি এন্ড প্রমোশনের সঙ্গে কাজ করেছেন।

তার গবেষণার মুল বিষয়বস্তু ছিল নারীকে তাত বা মাছ চাষের মত কাজের মাধ্যমে কর্মমুখী করা। তিনি বিভিন্ন অনুরোধের পর এগবেষণাটিকে তার মৌলিক বই "নারী এবং উন্নয়ন" এ অন্তর্ভুক্ত করেন। তার আদর্শমুলক বাক্য ছিল, "আমাদের চাকরী দাও বাকিটা আমরা বুঝে নিব"। এই ধারণার অন্তর্নিহিত অর্থ হলো উন্নয়নশীল দেশগুলোতে নারীকে কোনোরূপ বাধা না দিয়ে যদি কর্মক্ষেত্রে প্রবেশ করতে দেওয়া হয়, তবে দেশগুলোর অর্থনৈতিক প্রবৃদ্ধি আরো সমৃদ্ধ হবে। শেঠ এমনকি 'মেরা সিন্দার পুত্তর' নামক চলচ্চিত্র পরিচালনা করেন। যে চলচ্চিত্রে আলোচনা করা হয়েছে, একজন অবৈধ অভিবাসীর গল্প। যিনি তার পরিবারকে ভারতে রেখে এসেছেন এবং অবৈধ হওয়ায় বিচার ও কষ্ট ভোগের কাহিনীই এখানে বর্নিত হয়েছে।

## প্রকাশিত বই
**Women and Development: The Indian Experience*, SAGE Publications, 2001, 
*Empowerment of Women Through Tourism Industry and Sikkim State, India, 2013, International Journal of Current Research

## তথ্যসূত্র

বিষয়শ্রেণী:Indian diplomats
বিষয়শ্রেণী:Chairmen and Presidents of UNICEF
বিষয়শ্রেণী:Indian women diplomats
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:Indian officials of the United Nations
বিষয়শ্রেণী:ভারতীয় কূটনীতিবিদ
মুসলিম নারী (বিবাহ সংক্রান্ত অধিকার সুরক্ষা) বিল, ২০১৭

২০১৭ সালের আগস্টে ভারতীয় সুপ্রিমকোর্টে তাৎক্ষনিকভাবে&nbsp;১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়।

## সুপ্রিম কোর্টের রায়
ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে।

## আরো দেখুন
হিন্দু বিবাহ আইন, ১৯৫৫

## তথ্যসূত্র

বিষয়শ্রেণী:ভারতে ইসলাম
বিষয়শ্রেণী:২০১৭-এ ভারত
বিষয়শ্রেণী:ভারতে নারী অধিকার
বিষয়শ্রেণী:নারী অধিকারের আইন
বিষয়শ্রেণী:ভারতে মুসলিম রাজনীতি
বিষয়শ্রেণী:নরেন্দ্র মোদী প্রশাসন
নোয়াপাড়া

**নোয়াপাড়া** ভারতের পশ্চিমবঙ্গ রাজ্যের উত্তর চব্বিশ পরগণা জেলার বরানগর পৌরসভার একটি এলাকা। এটি কলকাতা মেট্রোপলিটন ডেভেলপমেন্ট অথরিটি (কেএমডিএ) দ্বারা আচ্ছাদিত এলাকাটির একটি অংশ।

## ভূগোল
### অবস্থান
নোয়াপাড়া অবস্থিত 

### পুলিশ স্টেশন
বরানগর পৌর এলাকার আঞ্চলিক অধিকার ব্যারাকপুর পুলিশ কমিশনারেট-এর অধীনে বরানগর থানার রয়েছে।
## জনসংখ্যার উপাত্ত
### কলকাতা শহুরে সমষ্টি
২০১১ সালের আদমশুমারিতে কলকাতা নগরের সংখ্যাসমষ্টির মধ্যে নিম্নলিখিত পৌরসভা, সেন্সাস টাউন এবং ব্যারাকপুর উপবিভাগের অন্যান্য স্থানগুলি ছিল: কঞ্চরাপাড়া (এম), জেটিয়া (সিটি), হালিশহর (এম), বালিহহারা (সিটি), নাইহাতি (এম), ভাতপারা (এম), কৌয়াছী (সিটি), গার্সিমনগর (সিটি), গারুলিয়া (এম), ইছাপুর প্রতিরক্ষা এস্টেট (সিটি), উত্তর ব্যারাকপুর (এম), ব্যারাকপুর ক্যান্টনমেন্ট (সিবি), ব্যারাকপুর (এম), জাফরপুর ( সিটি), রুয়িয়া (সিটি), টিটাগড় (এম), খারদাহ (এম), বন্দীপুর (সিটি), পানহাটি (এম), মুরাগাছা (সিটি) নিউ ব্যারাকপুর (এম), চাঁদপুর (সিটি), তালাবান্ধা (সিটি), পাটুলিয়া ( সিটি), কামরাতি (এম), বরাহনগর (এম), সাউথ দমদম (এম), উত্তর দমদম (এম), দমদম (এম) , নোয়াপাড়া (সিটি), বাবানপুর (সিটি), তঘারী (সিটি), নান্না (ওজি), চাকলা (ওজি) ), শ্রোত্রীবতী (ওজি) এবং পানপুর (ওজি)।

## পরিবহন
নোয়াপাড়া ব্যারাকপুর ট্রাঙ্ক রোড অবস্থিত।]

কলকাতা মেট্রো লাইন ১ ২০১৩ সালে নোয়াপাড়া মেট্রো স্টেশন পর্যন্ত বিস্তৃত করা হয়। নোয়াপাড়ার মেট্রো স্টেশনকে মা সারদা নামে অভিহিত করা হয়েছে।
## তথ্যসূত্র
 
## বহিঃসংযোগ

বিষয়শ্রেণী:বরাহনগরের পাড়া
বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
বিষয়শ্রেণী:বরাহনগর
বেল'স পার্ক

**বেল'স পার্ক** বাংলাদেশের দক্ষিণের শহর বরিশালে অবস্থিত একটি নগর উদ্যান এবং বিনোদন এলাকা। এই উদ্যানটি বরিশালের সুন্দর এলাকাগুলির একটি, যাতে একটি খেলার মাঠ, হাঁটার পথ, হেলিপ্যাড, প্রচুর গাছ এবং পাশে একটি হ্রদ রয়েছে। বর্তমানে উদ্যানটির মালিকানা গণপূর্ত বিভাগের, তবে রক্ষণাবেক্ষণের দায়িত্বে রয়েছে বরিশাল সিটি কর্পোরেশন।

## ইতিহাস
১৮৯৬ সালে এনডি বিটসন বেল জেলা ম্যাজিস্ট্রেট হিসেবে দায়িত্বপালন কালে, বরিশালে বাংলার গভর্নর-লেফটেন্যান্ট স্যার আলেকজান্ডার ম্যাকেনজির সফরকে কেন্দ্র করে এই বিস্তৃর্ণ উদ্যান নির্মাণ করেন।  সেই সময়, এটি সিভিল লাইন (আবাসিক এলাকা) এবং নদীর পার্শ্ববর্তী শহররক্ষা বাঁধ সড়ক, উভয়ের মধ্যবর্তী উন্মুক্ত স্থানে নির্মিত হয়েছিল। উদ্যানটির পাশেই কীর্তনখোলা নদীর অবস্থান ছিল এবং নদীর পানি যেন শহরে ঢুকতে না পারে সেই জন্য সারিবদ্ধভাবে ঝাউ আর বোতল পাম গাছ লাগানো হয় যেন মাটি ধুয়ে না যায়। রাস্তার পূর্ব পাশে বসার জন্য সিমেন্টের বেঞ্চ ছিলো। বরিশাল শহরের উন্নয়ন, মুসলিম শিক্ষা ও জনস্বাস্থ্যে বিটসন বেলের অবদানের স্বীকৃতিস্বরূপ উদ্যানটির নাম তার নামানুসারে করা হয়।

উদ্যানটি কয়েক দশক ধরে বরিশাল শহরের প্রধান খেলার মাঠ ছিল এবং সমস্ত ক্রীড়া ও ক্রীড়াবিদদের কার্যক্রম এটিকে কেন্দ্র করে হত। এটি অনেক মহা জনসমাবেশের জন্য ব্যবহৃত হয়েছে যেখানে বঙ্গবন্ধু শেখ মুজিবুর রহমান, জিয়াউর রহমান, হুসেইন মুহাম্মদ এরশাদ, শেখ হাসিনা, খালেদা জিয়াসহ অন্য অনেক জাতীয় নেতা এসেছিলেন এবং মানুষের কাছে বক্তৃতা দিয়েছেন। এছাড়া এখানে বৃক্ষমেলা, বাণিজ্যমেলা, কুচকাওয়াজ সহ বিভিন্ন সামাজিক এবং সাংস্কৃতিক অনুষ্ঠানের আয়োজন করা হয়।

১৯৯৬ সালে বাংলাদেশ সরকার কর্তৃক এই উদ্যানের নাম ‘বঙ্গবন্ধু উদ্যান’ নামকরণ করা হয়। ১৯৭২ সালে বঙ্গবন্ধু শেখ মুজিবুর রহমান এখানে ভাষণ দিয়েছেন, তার আগমনকে স্মরণীয় করে রাখতে এখানে একটি ‘মুক্ত মঞ্চ’ ও ম্যুরাল তৈরি করা হয়।

২০১১ সালে প্রায় কোটি টাকা ব্যয়ে এখানে আলোকসজ্জা ও সোন্দর্য বর্ধনের কাজ করা হয়।

## বিবরণ
উদ্যানটি দৈর্ঘ্যে ৫৫০ ফুট ও প্রস্থে ৪৫০ ফুট। উদ্যানটি ঘিরে একটি হাঁটার পথ রয়েছে। উদ্যানের উত্তর পাশে একটি ছোট হ্রদ রয়েছে। উদ্যানের ভেতর বসার জন্য বেঞ্চ ও ছাতি রয়েছে। উদ্যান ও তার চারদিকে বিভিন্ন গাছপালা রয়েছে। এছাড়া উদ্যানের পাশে (সড়কের অপর পাশে) বঙ্গবন্ধু শেখ মুজিবুর রহমানের একটি বড় ম্যুরাল রয়েছে।

## চিত্রশালা

Bell's Park aka Bangabandhu Udyan Barisal.jpg
Bangobondhu Mural at Bangobondhu Udyan- Bell's Park Barisal.jpg
Bangabandhu Udyan Bell's Park Barisal.jpg
Bangabandhu Udyan - Bell's Park Barisal at night.jpg


## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের উদ্যান
বিষয়শ্রেণী:বরিশাল
বিষয়শ্রেণী:বরিশাল বিভাগের ভবন ও স্থাপনা
অদিতি চৌহান

**অদিতি চৌহান** (জন্ম ২০ নভম্বের ১৯৯২)  একজন ভারতীয় মহিলা পেশাদার ফুটবলার যিনি ভারত রুশ ও ভারতীয় জাতীয় দলের জন্য গোলরক্ষক হিসেবে খেলেন। তিনি পূর্বে ইংরেজি ক্লাব ওয়েস্ট হ্যাম ইউনাইটেড লেডিদের জন্য খেলেছেন।

## প্রারম্ভিক জীবন
চৌহান ও তার পরিবার যখন নয় বছর বয়সে দিল্লীতে চলে যান।  শিশু হিসাবে তিনি বিভিন্ন ক্রীড়া সংঙ্গের সাথে জড়িত ছিল এবং তিনি বাস্কেটবল অংশগ্রহণ কারতেন ।  বাস্কেটবলে প্রতিশ্রুতি দেখানোর পরে, চৌনকে খেলার জন্য যুব রাষ্ট্রীয় দলের জন্য নির্বাচিত করা হয়েছিল।  বাস্কেটবলের মাধ্যমে, চৌহান বলের একটি ভাল দৃঢ়তা এবং ভাল অ্যাথলেটিক বিল্ড তৈরি করেন।  গোলরক্ষক হিসেবে ফুটবল দলের জন্য বিচারের জন্য উপস্থিত থাকার জন্য তিনি তার প্রশিক্ষককে বিশ্বাস করেছিলেন।  চৌহান সফল হন এবং অবশষেে ১৫ বছর বয়সে দিল্লী ইউ ১ স্কোয়াডে দলরে উপস্থিতিতে উপস্থতি হন।

## আন্তর্জাতিক
চৌহান ১৭ বছর বয়সে ইন্ডিয়ান আন্ডার- পাশে বিচারে জন্য নর্বিাচতি হন। 

## তথ্যসূত্র

## বহিঃসংযোগ

বিষয়শ্রেণী:ওয়েস্ট হ্যাম ইউনাইটেড নারী ফুটবল ক্লাবের খেলোয়াড়
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির নারী ক্রীড়াবিদ
বিষয়শ্রেণী:ভারতীয় নারী ফুটবলার
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:নারী ফুটবল গোলরক্ষক
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দিল্লির ফুটবলার
বিষয়শ্রেণী:২১শ শতাব্দীর ভারতীয় নারী ক্রীড়াবিদ
পিঁপড়াভুক

পিঁপড়া খেকো হলো চারটি বিদ্যমান স্তন্যপায়ী প্রজাতির ভার্চুয়ালুয়া  গোত্রের  একটি সাধারণ নাম।  
এরা সাধারণত কীটপতঙ্গ এবং শোষক খাবারের জন্য পরিচিত। তবে পৃথক প্রজাতির ইংরেজি এবং অন্যান্য ভাষায় অন্যান্য নাম আছে।
পিঁপড়া ও পিঁপড়াজাতীয় প্রাণী খায় বলে পিঁপড়াভুক, পিঁপড়াখোর বা অ্যান্টেইটার নামেও পরিচিত। 

## ট্যাক্সোনমি
অন্যান্য স্তন্যপায়ী প্রাণীদের তুলনায় পিঁপড়া খেকোরা sloth এর সাথে আরও ঘনিষ্ঠভাবে সম্পর্কিত। তাদের পরবর্তী নিকটতম সম্পর্ক আর্মাডিলোর সাথে। এদের তিন প্রজন্মের চারটি বিদ্যমান প্রজাতি রয়েছে।
## শারিরীক গঠন

## আচরণ

পিঁপড়াভুকের দৃষ্টিশক্তি অত্যন্ত নিম্নমানের কিন্তু ঘ্রাণশক্তি খুবই প্রখর। এদের অধিকাংশ প্রজাতি পরজাত, খাদ্য এবং প্রতিরক্ষা জন্য পরের উপর নির্ভর করে। তাদের শ্রবণশক্তি উচ্চ বলেই মনে করা হয়।

## তথ্যসূত্র

বিষয়শ্রেণী:অপর্যালোচিত অনুবাদসহ পাতা